Alex G

Alex G (əsl adı: Aleksandr Cannaskoli; ) — ABŞ-dən olan musiqiçi, prodüser, mahnı yazarı. O, musiqi karyerasına yaşadığı şəhərdəki qruplarda ifa etməklə başlamış, sonradan solo sənətçi kimi öz karyerasını davam etdirmək qərarına gəlmişdir.

Aleks 18 yaşından etibarən mahnılar yazıb-buraxmaqdadır. O, 2010-cu ildə Sandy (Alex G) təxəllüsü ilə özünün debüt studiya albomu olan "Race"-ni  çıxarıb. Aleks "Trick" də daxil olmaqla ilk albom relizlərinin çoxunu müstəqil şəkildə, Bandcamp vasitəsilə yayımlayıb. Aleks 2014-cü ildə Orchid Tapes leyblının iştirakı ilə buraxdığı beşinci studiya albomu "DSU" sayəsində geniş dinləyici auditoriyası qazanıb.

Aleks 2015-ci ildə Britaniya mərkəzli leybl olan Domino ilə müqaviləyə imza atmışdır. Onun altıncı studiya albomu "Beach Music" bu şirkət vasitəsilə yayımlanıb. Aleksin 2017-ci ildə çıxardığı "Rocket" adlanan yeddinci studiya albomu ictimaiyyət tərəfindən müsbət rəylərlə qarşılanıb. "House of Sugar" adlanan sayca səkkizinci studiya albomunu 2019-cu ildə buraxıb.

Aleks, amerikalı rejissor Ceyn Şönbrunun "We're All Going to the World's Fair" və "Televizorun parıldadığını gördüm" filmləri üçün musiqi bəstələmişdir. Aleks 2019-cu ilin sentyabrında "God Save the Animals" adlı sayca doqquzuncu studiya albomunu çıxarıb. 2024-cü ilin əvvəllərində RCA ilə müqavilə bağlayıb.

 Həyatı 
Aleksandr Cannaskoli 3 fevral 1993-cü ildə Pensilvaniya ştatının Havertaun şəhərində anadan olub. Ata tərəfdən qohumları İtaliyanın Abruttso bölgəsindəndir. Aleks 11 yaşında ikən qardaşından gitara hədiyyə almışdır. O, bu gitarada çalmağı öyrənmiş, daha sonra isə öz musiqisini yazmağa başlaməşdır.

 Diskoqrafiya 

 Studiya albomları

 Race (2010)
 Winner (2011)
 Rules (2012)
 Trick (2012)
 DSU (2014)
 Beach Music (2015)
 Rocket (2017)
 House of Sugar (2019)
 God Save the Animals (2022)

 Saundtrek albomları 

 We're All Going to the World's Fair (Original Motion Picture Soundtrack) (2022)
 Televizorun parıldadığını gördüm (Original Motion Picture Score) (2024)

 İstinadlar 

 Xarici keçidlər 

Kateqoriya:Domino Recording Company artistləri
Kateqoriya:Third Man Records artistləri
Kateqoriya:RCA Records artistləri